નવી દિલ્હીઃ આર્થિક ગુનાખોરી કરી વિદેશ ભાગી જવાની ઘટનાઓમાંથી પાઠ ભણી સરકાર એક પછી એક કઠોર પગલાં ભરી રહી છે. આ ક્રમમાં હવે સરકારી બેંકોમાંથી 50 કરોડથી વધુની લોન માગનારા લોકો માટે પાસપોર્ટની વિગતો આપવી અનિવાર્ય કરી દેવાઈ છે. એક ટોચના અધિકારીએ કહ્યું છે કે, સરકારનું આ પગલું લોન કૌભાંડની સ્થિતિમાં ત્વરિત અને સરળ કાર્યવાહી સુનિશ્ચિત કરશે અને છેતરપિંડી કરનારા લોકોના દેશમાંથી નાસી જવા પર રોક લાગશે.